Държавен вестник, бр. 28, 2024 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  28
(3) Всички демонтажни работи на съоръ-
жения в отделните етапи се изпълняват от 
собственика на съоръженията и са за смет-
ка на страната, която е заявила етапите на 
изграждане.
Чл. 110. (1) В договора за присъединяване 
се включват клаузи за:
1. вида и техническите параметри на 
електрическите уредби и съоръжения съглас-
но предварителния договор за условията за 
присъединяване и съгласуваните проекти;
2. предоставената мощност, която съот-
ветният мрежови оператор да осигурява в 
мястото на присъединяване, диференцирана 
по категории осигуреност на електроснаб-
дяването;
3. присъединената мощност, за която са 
оразмерени съоръженията за присъединяване, 
диференцирана по категории осигуреност на 
електроснабдяването;
4. нивото на напрежение в мястото на 
присъединяване;
5. вида, техническите параметри, броя и 
мястото на монтиране на средствата за тър-
говско измерване, както и на управляващите 
и комуникационните устройства към тях;
6. границите на собственост на електри-
ческите съоръжения;
7. техническите средства, режима и начина 
за управление на товарите;
8. техническите средства за телемеханика 
в уредбите към обекта;
9. техническите параметри на обекти за 
потребление, производство и съхранение на 
електрическа енергия, присъединени към 
обекта;
10. сроковете и етапите за изграждане и 
въвеждане в експлоатация с разрешение за 
ползване на съоръженията за присъединяване;
11. сроковете и етапите за изграждане и 
въвеждане в експлоатация с разрешение за 
ползване на присъединяваните обекти;
12. условията за промяна на договорените 
мощности за срока на договора;
13. финансовите взаимоотношения между 
страните;
14. цената за присъединяване на обекта 
към съответната мрежа;
15. задълженията на страните да пазят 
съоръженията на другата страна и да осигу-
ряват достъп до тях;
16. условията и реда за изменение и до-
пълнение на договора;
17. неустойките;
18. възможностите и последиците при за-
местване на страна по договора с трето лице.
(2) Неразделна част от договора за присъ-
единяване са работните проекти на електри-
ческите уредби и съоръжения по ал. 1, т. 1.
Чл. 111. (1) В случай че в договора за 
присъединяване на обект на оператор на 
електроразпределителна мрежа към електро- 
преносната мрежа е предвидено разширение 
или реконструкция в електропреносната 
мрежа, операторът на електропреносната 
мрежа може да предложи на оператора на 
електроразпределителна мрежа сключване 
на допълнително споразумение към договора 
за присъединяване на обекта при временна 
схема на достъп, която да бъде приложена 
до извършване на разширението или рекон-
струкцията на електропреносната мрежа.
(2) Допълнителното споразумение включва:
1. степен на изпълнение на договора за 
присъединяване, при достигане на която може 
да се приложи временната схема на достъп;
2. права и задължения на страните във 
връзка с изпълнението на условията за реа-
лизиране на временната схема на достъп на 
обекта;
3. срок за прилагане на временната схема 
на достъп, който не може да бъде по-дълъг 
от срока за извършване на разширението 
или реконструкцията на електропреносната 
мрежа;
4. присъединената мощност на обекта, за 
която ще се прилага временната схема на 
достъп;
5. условия за временно ограничаване на 
снабдяването с електрическа енергия;
6. гаранция за обезпечаване на задълже-
нията по договора за присъединяване, вкл. за 
изпълнение на задълженията по изпълнение 
на постоянната схема за присъединяване;
7. вещни права върху съоръженията, ко-
ито следва да бъдат изградени във връзка с 
присъединяването при временна схема.
(3) Всички разходи, свързани с реализаци-
ята на временната схема на достъп на обекта, 
са за сметка на оператора на електроразпре-
делителната мрежа.
Чл. 112. Договорът за присъединяване 
към електрическата мрежа се прекратява 
след представяне на документ за въвеждане 
в експлоатация при условията и по реда на 
Закона за устройство на територията, освен 
ако в договора не е предвидено друго.
Раздел V
Проектиране и изграждане на съоръженията 
за присъединяване
Чл. 113. (1) След сключване на договор 
за присъединяване операторът на мрежата, 
към която ще се извърши присъединяването, 
изготвя и съгласува работните проекти за 
изграждане на съоръженията за присъеди-
няване на обекта.
(2) Операторът по ал. 1 съгласува работните 
проекти с оператора, с който е сключен дого-
ворът за присъединяване, по отношение на:
1. мястото на присъединяване;
2. разположението и вида на съоръженията 
на територията на обекта и свързаните с тях 
сервитутни зони;